**REPUBLIKA E SHQIPЁRISЁ**

**SHOQATA E KONTABILISTЁVE DHE E FINANCIERЁVE TЁ SHQIPЁRISЁ**

**KЁSHILLI I PЁRGJITHSHЁM DREJTUES**



**NDRYSHIME NË LIGJIN NR.8438, DATË 28.12.1998, “PËR TATIMIN MBI TË ARDHURAT”**

Këshilli i Ministrave ka miratuar disa ndryshime në ligjin NR.8438, datë 28.12.1998, “PËR TATIMIN MBI TË ARDHURAT”, në mbledhjen e datës 15.07.2020.

Në mbështetje të neneve 78, 83, pika 1, dhe 155, të Kushtetutës, me propozimin e Këshillit të Ministrave, Kuvendi i Republikës së Shqipërisë, vendosi të ndryshojë shkallën tatimore dhe të bëjë disa ndryshime në fushën e veprimit të tatimit mbi fitimin. Për bizneset me xhiro mbi 14 milionë lekë në vit tatim fitimi do të vazhdojë të jetë 15%. Ndrësa bizneset me xhiro 0 – 14 milionë lekë në vit tatim fitimi do të jetë 0%.

|  |  |  |
| --- | --- | --- |
|  | Shkalla tatimore | |
| **ISHTE** | **DO TË JETË** |
| Për tatimpaguesit me qarkullim vjetor nga 0 (zero) deri në 5 (pesë) milionë lekë | 0% | 0% |
| Për tatimpaguesit me qarkullim vjetor nga 5 (pesë) milionë lekë deri në 14 (katërmbëdhjetë) milionë lekë | 5% | 0% |
| Për tatimpaguesit me qarkullim vjetor mbi 14 (katërmbëdhjetë) milionë lekë | 15% | 15% |

**P R O J E K T L I GJ**  
**PËR**

**DISA NDRYSHIME NË LIGJIN NR.8438, DATË 28.12.1998, “PËR TATIMIN MBI TË ARDHURAT”, TË NDRYSHUAR**

Në mbështetje të neneve 78, 83, pika 1, dhe 155, të Kushtetutës, me propozimin e Këshillit të Ministrave, Kuvendi i Republikës së Shqipërisë

**V E N D O S I:**

Në ligjin nr.8438, datë 28.12.1998, “Për tatimin mbi të ardhurat”, të ndryshuar, bëhen këto ndryshime:

**Neni 1**

Në pikën 1, të nenit 16, “Fusha e veprimit të tatimit mbi fitimin”, bëhen ndryshimet e mëposhtme:

1. Në shkronjën “a”, fjalët “… dhe që janë të regjistruar për TVSH-në …” zëvendësohen me“… me të ardhura mbi 8 000 000 lekë në vit …”.

2. Në shkronjën “c” hiqen fjalët “… kur ky është subjekt i tatimit mbi vlerën e shtuar…”.

**Neni 2**

Pika 1, e nenit 28, “Shkalla tatimore”, ndryshohet, si më poshtë vijon:

“1. Shkalla e tatimit mbi fitimin është:

• 0% për tatimpaguesit me të ardhura deri në 14 000 000 lekë në vit.  
• 15% për tatimpaguesit me të ardhura mbi 14 000 000 lekë në vit.”.

**Neni 3**

Ky ligj hyn në fuqi 15 ditë pas botimit në “Fletoren zyrtare” dhe i shtrin efektet nga data 1 janar 2021.

**K R Y E T A R I**  
**GRAMOZ RUÇI**